Microsoft Teams

Το Microsoft Teams είναι μια ιδιόκτητη επιχειρηματική πλατφόρμα επικοινωνίας που αναπτύχθηκε από την Microsoft, ως μέρος της οικογένειας προϊόντων της Microsoft 365. Το Teams ανταγωνίζεται την παρόμοια υπηρεσία Slack, προσφέροντας συνομιλία και τηλεδιάσκεψη, αποθήκευση εγγράφων και ενσωμάτωση για χρήση άλλων εφαρμογών. Το Teams αντικαθιστά άλλες επιχειρηματικές πλατφόρμες ανταλλαγής μηνυμάτων και συνεργασίας της Microsoft, όπως είναι το Skype για τις επιχειρήσεις και το Microsoft Classroom. Καθ'όλη την διάρκεια της πανδημίας του κορονοϊού, το Teams, μαζι με την πλατφορμα zoom, έλαβε ένα ιδιαίτερα αυξημένο ενδιαφέρον καθώς αρκετές συναντήσεις μεταφέρθηκαν πλέον σε ένα εικονικό περιβάλλον.

Χαρακτηριστικά

Συνομιλίες 
Το Teams επιτρέπει στους χρήστες να επικοινωνούν μέσω των συνομιλιών. Οι συνομιλίες στο Teams είναι πάντα διαθέσιμες στην πλατφόρμα και έτσι οι χρήστες δεν χρειάζεται να ελέγχουν το ιστορικό των συνομιλιών τους όπως γίνεται στο Skype για τις επιχειρήσεις. Το Teams επιτρέπει στους χρήστες να γράψουν κείμενο και να χρησιμοποιήσουν emojis κατά την διάρκεια των συνομιλιών. Οι χρήστες έχουν την επιλογή να ορίσουν ένα μήνυμα ως επείγον ή σημαντικό. Τα σημαντικά μηνύματα με κόκκινο χρώμα γύρω από αυτά και ένα θαυμαστικό, τα επείγοντα μηνύματα ενημερώνουν τον παραλήπτη σε τακτικά χρονικά διαστήματα μέχρι να διαβαστεί.

Ομαδικές συνομιλίες

Υποστηρίζει τις ατομικές και τις ομαδικές συνομιλίες. Οι χρήστες μπορούν να συμμετάσχουν σε μια κλήση στις ομάδες που δημιουργούνται.

Διαμοιρασμός αρχείων

Επιτρέπει τον διαμοιρασμό των αρχείων κατά την διάρκεια των συνομιλιών.

Ομάδες 
Το Teams επιτρέπει τις κοινότητες ή τις ομάδες να εισέλθουν σε μια συνομιλία μέσω ενός συγκεκριμένου URL ή πρόσκλησης που αποστέλλεται από τον διαχειριστή ή τον ιδιοκτήτη μιας ομάδας. Το Teams για την εκπαίδευση επιτρέπει στους διαχειριστές και τους καθηγητές να δημιουργούν συγκεκριμένες ομάδες για τα μαθήματα, τις κοινότητες επαγγελματικής διδασκαλίας και εκμάθησης (PLCs), τα ακαδημαϊκό προσωπικό και όλους τους ανθρώπους.

Κανάλια 
Μέσα σε μια ομάδα, τα μέλη μπορούν να δημιουργήσουν κανάλια. Τα κανάλια αφορούν θέματα συζήτησης που επιτρέπουν στα μέλη της ομάδας να επικοινωνούν χωρίς την χρήση email ή SMS. Οι χρήστες μπορούν να απαντούν στα μηνύματα με κείμενο αλλά και με εικόνες, GIFs και μιμίδια.

Τα άμεσα μηνύματα επιτρέπουν στους χρήστες να στέλνουν ιδιωτικά μηνύματα σε έναν συγκεκριμένο χρήστη αντί σε μια ομάδα ανθρώπων.

Οι συνδετήρες είναι τρίτες υπηρεσίες που μπορούν να προσφέρουν πληροφορίες για το κανάλι. Οι συνδετήρες περιλαμβάνουν τα MailChimp, Facebook Pages, Twitter, PowerBI και Bing News.

Κλήσεις 
Οι κλήσεις πραγματοποιούνται μέσω : instant messaging, Voice over IP και video conferencing μέσω του λογισμικού των πελατών. Το Teams υποστηρίζει επίσης το τηλεφωνικό δίκτυο (PSTN) επιτρέποντας στους χρήστες να επικοινωνούν μέσω τηλεφώνου με τον πελάτη.

Συναντήσεις 
Οι συναντήσεις μπορούν να προγραμματιστούν ή να δημιουργηθούν ad hoc και οι χρήστες που επισκέπτονται το κανάλι να είναι σε θέση να δουν ότι μια συνάντηση βρίσκεται σε εξέλιξη. Το Teams έχει μια πρόσθετη λειτουργία, με την οποία συνδέεται στο Microsoft Outlook προκειμένου να προσκληθούν και άλλοι σε μια συνάντηση στο Teams. Η λειτουργία αυτή βοηθά εκατοντάδες χρήστες που μπορούν να συνδεθούν μέσω ενός εξωτερικού συνδέσμου στην συνάντηση.

Ζωντανές εκδηλώσεις 
Το Teams Live Events αντικαθιστά το Skype Meeting Broadcast με την ικανότητα που έχουν οι χρήστες να μεταδίδουν σε 10,000 συμμετέχοντες στο Teams, το Yammer ή το Microsoft Stream.

Εκπαίδευση 
Το Microsoft Teams επιτρέπει στους καθηγητές να μοιράζουν υλικό, να λαμβάνουν σχόλια και να βαθμολογούν τις εργασίες των μαθητών και των φοιτητών μέσω του Teams με την χρήση του κουμπιού Εργασίες, διαθέσιμο στους συνδρομητές του Office 365 για εκπαιδευτικούς σκοπούς. Τα κουίζ μπορύν επίσης να ανατίθενται στους μαθητές ως εργασία μέσω του Office Forms.

Πρωτόκολλα 
Το Microsoft Teams βασίζεται σε έναν αριθμό πρωτοκόλλων της Microsoft. Οι βιντεοκλήσεις πραγματοποιούνται μέσω του πρωτοκόλλου MNP24, γνωστό από το Skype. Το πρωτόκολλο MS-SIP από το Skype για τις Επιχειρήσεις δεν χρησιμοποιείται πλέον για να συνδέσει τους πελάτες του Teams. Το Voice over IP και οι βιντεοκλήσεις βασίζονται στο SIP ενώ το H.323 απαιτούν ειδικές πύλες προκειμένου να συνδεθούν όλοι οι διακομιστές στο Microsoft Teams.

Εξωτερικοί σύνδεσμοι 
 Microsoft Teams home page

Teams